U vezi sa članom 28. i 34. Okvirnog zakona o visokom obrazovanju („Službeni glasnik BiH“, broj: 59/07 i 59/09), a u skladu sa članom 103. Zakona o visokom obrazovanju („Službene novine Kantona Sarajevo“, broj: 33/17), članom 29. i 31. Zakona o naučnoistraživačkoj djelatnosti („Službene novine Kantona Sarajevo“, broj: 26/16), te u skladu sa Ugovorom o sufinansiranju zapošljavanja asistenata i stručnih saradnika na Univerzitetu u Sarajevu po programu „150+“ broj: 04/1-34-01-150+/18 zaključenim 04. 05. 2018. godine između Službe za zapošljavanje Kantona Sarajevo i Univerziteta u Sarajevu i osnovu Odluke Senata Univerziteta u Sarajevu broj: 01-1080-3/18 od 09. 11. 2018. godine

**UNIVERZITET U SARAJEVU**

raspisuje

**PONOVNI KONKURS ZA IZBOR ASISTENATA I STRUČNIH SARADNIKA**

**NA UNIVERZITETU U SARAJEVU**

**NAUČNONASTAVNO ZVANJE ASISTENT**

**Uvjeti:**

Pored općih zakonskih uvjeta, kandidat treba da ispunjava i uvjete utvrđene članom 96. Zakona o visokom obrazovanju, Statutom Univerziteta u Sarajevu, općim aktima organizacionih jedinica Univerziteta u Sarajevu, **te da se nalazi u evidenciji nezaposlenih Službe za zapošljavanje Kantona Sarajevo.**

Minimalni uvjeti koje kandidat treba da ispunjava za izbor u naučnonatstavno zvanje asistenta su:

* završen odgovarajući ciklus studija sa najmanje 300 ECTS bodova i sa najnižom prosječnom ocjenom 8 ili 3,5

**UMJETNIČKONASTAVNO ZVANJE ASISTENT**

**Uvjeti:**

Pored općih zakonskih uvjeta, kandidat treba da ispunjava i uvjete utvrđene članom 97. Zakona o visokom obrazovanju, Statutom Univerziteta u Sarajevu, općim aktima organizacionih jedinica Univerziteta u Sarajevu, **kao i da se nalazi u evidenciji nezaposlenih Službe za zapošljavanje Kantona Sarajevo.**

Minimalni uvjeti koje kandidat treba da ispunjava za izbor u umjetničkonastavno zvanje asistenta su:

* završen odgovarajući prvi ciklus studija sa najmanje 240 ECTS bodova i sa najnižom prosječnom ocjenom 8 ili 3,5

**NAUČNOISTRAŽIVAČKO ZVANJE STRUČNI SARADNIK**

**Uvjeti:**

Pored općih zakonskih uvjeta, kandidat treba da ispunjava i uvjete utvrđene članovima 29. i 31. Zakona o naučnoistraživačkoj djelatnosti, Statutom Univerziteta u Sarajevu, općim aktima organizacionih jedinica Univerziteta u Sarajevu, **kao i da se nalazi u evidenciji nezaposlenih Službe za zapošljavanje Kantona Sarajevo.**

Minimalni uvjeti koje kandidat treba da ispunjava za izbor u naučnoistraživačko zvanje stručnog saradnika su:

* odgovarajuća visoka stručna sprema (najmanje 240 ECTS bodova) i sa najnižom prosječnom ocjenom 8 ili 3,5, pokazane naučnoistraživačke sposobnosti

Prednost za izbor imaju dobitnici priznanja Univerziteta u Sarajevu (zlatna i srebrena značka, povelja Univerziteta), kao i diplomanti/magistranti koji su studij u akademskoj 2017/2018. godini završili u redovnom roku, a čija je srednja/prosječna ocjena iz svih položenih ispita, kako slijedi: ≥9,50 (uvjet za priznanje Zlatna značka Univerziteta u Sarajevu), odnosno ≥9,00 (uvjet za priznanje Srebrena značka Univerziteta u Sarajevu), odnosno diplomanti/magistranti sa najvećom prosječnom ocjenom iz svih položenih ispita, ukoliko nije bilo studenata koji su studij završili sa prosječnom ocjenom ≥9,00 (uvjet za priznanje Povelja Univerziteta u Sarajevu).

**OBLASTI/PREDMETI ZA KOJE SE VRŠI IZBOR PO ORGANIZACIONIM JEDINICAMA**

1. **UNIVERZITET U SARAJEVU - AKADEMIJA LIKOVNIH UMJETNOSTI, Obala Maka Dizdara 3, 71 000 Sarajevo, kontakt telefon: 061 819 943**
	1. **Umjetničkonastavno zvanje asistent**
		1. **Asistent za oblast Fotografija, 1 izvršilac sa punim radnim vremenom**
2. **UNIVERZITET U SARAJEVU - ELEKTROTEHNIČKI FAKULTET, Zmaja od Bosne bb,**

**71 000 Sarajevo, kontakt telefon: 033 250 706**

* 1. **Naučnonastavno zvanje asistent**
		1. **Odsjek za automatiku i elektroniku - Asistent za oblast Automatika i elektronika, 1 izvšilac sa punim radnim vremenom**
		2. **Odsjek za računarstvo i informatiku – Asistent za oblast Računarstvo i informatika, 1 izvršilac sa punim radnim vremenom**
1. **UNIVERZITET U SARAJEVU - FARMACEUTSKI FAKULTET, Zmaja od Bosne 8, 71 000 Sarajevo, kontakt telefon: 033 586 183**
	1. **Naučnonastavno zvanje asistent**
		1. **Asistent na predmetima Toksikološka hemija I i Toksikološka hemija II, 1 izvršilac sa punim radnim vremenom**
		2. **Asistent na predmetu Farmaceutska informatika, 1 izvršilac sa punim radnim vremenom**

a) za pozicije 3.1.1. – uvjet završen farmaceutski fakultet

b) za poziciju 3.1.2. – uvjet završen farmaceutski ili fakultet informatičkih nauka.

1. **UNIVERZITET U SARAJEVU - GRAĐEVINSKI FAKULTET, Patriotske lige 30, 71 000 Sarajevo, kontakt telefon: 033 278 402**
	1. **Naučnonastavno zvanje asistent**
		1. **Asistent za oblast Geodezija i geoinformatika, 1 izvršilac sa punim radnim vremenom**
* Uvjet: magistar geodezije i geoinformatike-diplomirani inženjer geodezije i geoinformatike sa min. 300 ECTS bodova
1. **UNIVERZITET U SARAJEVU - MAŠINSKI FAKULTET, Vilsonovo šetalište 9, 71 000 Sarajevo**
	* 1. **Asistent za oblast „Računarsko inženjerstvo u mašinstvu“, 1 izvršilac sa punim radnim vremenom**
* Uvjet: magistar mašinstva - diplomirani inženjer mašinstva
1. **UNIVERZITET U SARAJEVU - MEDICINSKI FAKULTET, Čekaluša 90, 71 000 Sarajevo**
	1. **Naučnonastavno zvanje asistent, kontakt telefon: 033 443 420 lok. 204; 061 860 675**
		1. **Asistent za oblast Medicinska biohemija, 1 izvršilac sa punim radnim vremenom**
	2. **Naučnoistraživačko zvanje stručni saradnik**
		1. **Stručni saradnik za oblast Patologija, 1 izvršilac sa punim radnim vremenom**
		2. **Stručni saradnik za oblast Sudska medicina, 1 izvršilac sa punim radnim vremenom**
		3. **Stručni saradnik za oblast Imunologija, 1 izvršilac punim radnim vremenom**
		4. **Stručni saradnik za oblast Molekularna medicina, 1 izvršilac sa punim radnim vremenom**
* Uvjet za sve pozicije završen medicinski fakultet
1. **UNIVERZITET U SARAJEVU - PEDAGOŠKI FAKULTET, Skenderija 72, 71 000 Sarajevo, kontakt telefon: 033 204 549**
	1. **Naučnonastavno zvanje asistent**
		1. **Asistent za oblast Intelektualne i razvojne teškoće (*predmeti: Uvod u specijalnu edukaciju i rehabilitaciju, Intelektualne teškoće, Kognitivna rehabilitacija, Edukacijsko-rehabilitacijska dijagnostika, Edukacijsko rehabilitacijska procjena predškolske djece, Edukacijske strategije u radu sa djecom sa ADHD-om, Psihomotorna reedukacija Specijalna pedagogija, Metodika rada u specijalnoj pedagogiji, Specijalna edukacija i rehabilitacija),* 1 izvršilac sa punim radnim vremenom**
		2. **Asistent za oblast Surdoaudiologija (*predmeti: Opća surdoaudiologija, Senzorna oštećenja, Rehabilitacijska surdoaudiologija, Znakovni jezik, Alternativna i augmentativna komunikacija, Metodika razvoja govora, Profesionalna rehabilitacija),* 1 izvršilac sa punim radnim vremenom**
		3. **Asistent za predmete: *Metodika tjelesnog odgoja, Metodika tjelesnog odgoja I, Metodika tjelesnog odgoja II, Metodika tjelesnog odgoja III, Metodika tjelesnog odgoja IV, Tjelesna kultura, 1 izvršilac sa punim radnim vremenom***
2. **UNIVERZITET U SARAJEVU - POLJOPRIVREDNO-PREHRAMBENI FAKULTET, Zmaja od Bosne 8, 71 000 Sarajevo, kontakt telefon: 033 225 527**
	1. **Naučnonstavno zvanje asistent**
		1. **Asistent za oblast “Mikrobiologija u poljoprivredi i prehrambenoj tehnologiji“, 1 izvršilac sa punim radnim vremenom**
* Uvjet: završen poljoprivredno-prehrambeni ili prirodno-matematički fakultet, odsjek biologija

1. **UNIVERZITET U SARAJEVU - VETERINARSKI FAKULTET, Zmaja od Bosne 90, 71 000 Sarajevo, kontakt telefon: 033 729 158**
	1. **Naučnonastavno zvanje asistent**
		1. **Asistent za oblast Zdravstvena zaštita životinja, 1 izvršilac sa punim radnim vremenom,**
2. **UNIVERZITET U SARAJEVU – ORIJENTALNI INSTITUT, Zmaja od Bosne 8, 71 000 Sarajevo, kontakt telefon: 061 799 649; 033 225 353**
	1. **Naučnoistraživačko zvanje stručni saradnik**
		1. **Stručni saradnik za oblast Historija osmanskog perioda, 1 izvršilac sa punim radnim vremenom**

Uz **pisanu** prijavu na Konkurs, sa spiskom dostavljene dokumentacije, kandidati dostavljaju slijedeće dokumente i dokaze:

* Diplomu o završenoj odgovarajućoj visokoj stručnoj spremi u odnosu na poziciju na organizacionoj jedinica na koju se prijava odnosi **(VSS)** **ili Diplome o završenom I i II ciklusu, odnosno integriranom studiju sa Dodatkom diplomi** - original ili ovjerenu fotokopiju;
* Prijevod/i inostranih diplome/a – original/e ili ovjerenu/e fotokopiju/e;
* Rješenje/a o priznavanju inostrane visokoškolske kvalifikacije ako je stečena u inostranstvu ili potvrdu da je postupak u toku – original/e ili ovjerenu/e fotokopiju/e;
* Uvjerenje o položenim ispitima sa ocjenama iz pojedinih predmeta **za** **VSS** - original ili ovjerenu fotokopiju;
* Biografiju (CV) u elektronskoj i printanoj formi;
* Potvrdu ili drugi dokument kojim kandidat dokazuje da je nosilac priznanja Univerziteta u Sarajevu ili je stekao uvjete za isto (Zlatna i Srebrena značka, Povelja Univerziteta) - original ili ovjerenu fotokopiju;
* Izvod iz matične knjige rođenih – original ili ovjerenu fotokopiju;
* Uvjerenje o državljanstvu – original ili ovjerenu fotokopiju;
* **Uvjerenje da se nalazi u evidenciji nezaposlenih Službe za zapošljavanje Kantona Sarajevo (izdato u vrijeme trajanja ovog konkursa);**
* Dokaz o iskazanim naučnoistraživačkim, odnosno umjetničkoistraživačkim sposobnostima i uspjesima (za pozicije stručnog saradnika obavezno);
* Podatke i dokaze o nagradama i priznanjima u vezi sa odgovarajućom oblasti, kao i ostale dokaze ukoliko ih posjeduju;
* Ostalu dokumentaciju kojom kandidat dokazuje da ispunjava uvjete za izbor u naučnonastavno/umjetničkonastavno zvanje asistent i naučnoistraživačko zvanje stručni saradnik u skladu sa Zakonom o visokom obrazovanju, Zakonom o naučnoistraživačkoj djelatnosti i Statutom Univerziteta u Sarajevu.

Kandidati koji budu izabrani zasnivaju radni odnos u skladu sa Odlukom o izboru Senata Univerziteta u Sarajevu.

Kandidati koji budu izabrani dužni su dostaviti Uvjerenje da protiv njih nije potvrđena optužnica kod nadležnog Općinskog i Kantonalnog suda i Uvjerenje o zdravstvenom stanju i radnoj sposobnosti.

**Za sve dodatne informacije i pitanja zainteresirani kandidati mogu se obratiti na kontakt telefon organizacione jedinice, naznačen u Konkursu.**

**Konkurs ostaje otvoren do 03. 12. 2018. godine.**

**Prijave na Konkurs dostavljaju se lično ili putem pošte, na adrese organizacionih jedinica na koje se prijava odnosi, uz naznaku „Prijava na Konkurs“ i naznaku pozicije naučnonastavnog ili umjetničkonastavnog ili naučnoistraživačkog zvanja za koje se prijavljuje.**

**Neblagovremene i nepotpune prijave neće se razmatrati!**